Mihai Tudose spune că Sorin Grindeanu este o opțiune pentru șefia PSD după alegeri, dacă Marcel Ciolacu câștigă prezidențialele
Europarlamentarul PSD Mihai Tudose a declarat, miercuri, la sediul PSD, că, după alegeri, „vom vedea cum va funcționa coaliția”, el arătând că este obligatoriu ca România să aibă un guvern stabil, cu o o majoritate stabilă, nu ceva foarte volatil. Despre candidații înscriși în cursa pentru prezidențiale, liderii PSD și PNL, Marcel Ciolacu și Nicolae Ciucă, Tudose a arătat că nu știe dacă se vor ataca, dar în mod cert nu se vor lăuda. Despre cine va prelua șefia PSD, în cazul unei victorii la prezidențiale, Tudose a precizat că Sorin Grindeanu este o opțiune.